ענבל קרייס

ענבל קרייס (נולדה ב-1966) היא מהנדסת ישראלית, מנהלת החדשנות בחטיבת מערכות טילים וחלל בתעשייה האווירית לישראל. קודם לתפקידה זה, כיהנה כסגנית מנהל מפעל חלל של התעשייה האווירית לישראל, והייתה ראש פרויקט הפיתוח של הטיל נגד טילים "חץ 3" במפעל מלמ של התעשייה האווירית.

==ביוגרפיה==
ענבל קרייס (שם נעוריה: ענבל בירן) נולדה בקיבוץ מעיין צבי בשנת 1966 כבת בכורה לרעיה ואמנון בירן. אימה הייתה אשת חינוך, מורה ומנהלת חטיבת ביניים. אביה, אל"ם במיל', קצין המבצעים של סיירת מטכ"ל בשנות ה-70 וממתכנני מבצע אנטבה ומבצע אביב נעורים.

ענבל היא בוגרת מצטיינת של הפקולטה להנדסה כימית בטכניון (B.s.c) במסגרת העתודה האקדמית. עם סיום לימודיה בטכניון, שירתה במינהל למחקר, פיתוח אמצעי לחימה ותשתית טכנולוגית (מפא"ת) במשרד הביטחון.

בעלת תואר שני (EMBA) במנהל עסקים למנהלים בהצטיינות מאוניברסיטת תל אביב.

בשנת 2000 הצטרפה לתעשייה האווירית כמהנדסת מערכת של פרויקט הטיל נגד טילים "חץ 2", ובין השאר הובילה וניהלה את תוכנית הפיתוח לשיפור ביצועי הטיל.

בשנת 2006 השתלמה כעמיתת מחקר במחלקת אסטרונאוטיקה ואווירונאוטיקה במכון הטכנולוגי של מסצ'וסטס (MIT).

כששבה לישראל בשנת 2007, מונתה לראש פרויקט הפיתוח של מיירט חץ 3 - מיזם שהציב רף עולמי במענה לאיומי הטילים ארוכי הטווח; וכיהנה בתפקיד זה עד שנת 2013.

בשנים 2019-2013 הייתה קרייס סגנית מנהל מפעל החלל בתעשייה האווירית, וניהלה את הפיתוח, הייצור והתפעול של לווייני תצפית ותקשורת. בנוסף, הובילה שילוב סטארט-אפים בתעשיית החלל הישראלית.

בשנת 2019 הובילה את צוות בניית החללית הישראלית בראשית, ששוגרה אל הירח.

ענבל משמשת כיו"ר הוועדה המדעית של משימת רקיע אל תחנת החלל הבין-לאומית - משימה שממשיכה ומקדמת מיזמי חדשנות ישראליים אל החלל.

החל משנת 2020 ענבל מנהלת החדשנות בחטיבת מערכות טילים וחלל בתעשייה האווירית לישראל. בנוסף, יזמה הקמת תוכנית מאיץ לחברות הזנק בתחום החלל - Astra - ראשון מסוגו בישראל.

כיהנה בעבר כדירקטורית באלתא בע"מ, במכון פישר לחקר התעופה והחלל, בחברת ההזנק odysight.ai; מאז שנת 2023 – מכהנת כדירקטורית במכון למחקרי ביטחון לאומי INSS.

זאת ועוד, קרייס חברה בוועדה המנחה בסוכנות החלל הישראלית במשרד המדע, ושופטת ב"רמון ספייס-לאב" של קרן אילן רמון.

קרייס, תושבת שוהם, נשואה לפרופ' יצחק קרייס, מנהל המרכז הרפואי המשולב ע"ש חיים שיבא. לזוג שלושה ילדים ושתי נכדות.

==הוקרה==
* בשנת 2010 זכתה בפרס היזמות הטכנולוגית מטעם הכנס הבינלאומי לאוויר וחלל על רעיון בפיתוח מיירט מתקדם בהגנה מפני טילים. את הפרויקט תיארה כ"חוצפה של מדינה קטנה לעשות דבר שעוד לא נעשה, ולנהל פרויקט של מעצמה. מספר המדינות שמפתחות דברים מטורפים כאלה זעום".
* בספטמבר 2012 נבחרה על ידי מגזין "גלובס" לאשת השנה, ודורגה במקום הראשון ברשימת 50 הנשים המשפיעות בישראל.
* במאי 2012 הדליקה משואה ביום העצמאות בשם ההישגים הטכנולוגיים בטקס הפדרציות היהודיות בעולם.
* בספטמבר 2014 נבחרה על ידי מגזין Geektime לרשימת 10 הנשים מעוררות השראה בטכנולוגיה באסיה ובמזרח התיכון.
* באוקטובר 2016 נבחרה לאשת השנה על ידי מגזין IsraelDefense.
* בינואר 2017 קיבלה אות הוקרה ע"ש עו"ד ליאון צ'רני ופורום דבורה על תרומה לישראל בתחומי החלל, ההגנה מטילים ופיתוח טכנולוגי.
* בחודש יולי 2017 זכה פרויקט חץ 3 בניהולה בפרס ביטחון ישראל.
* נבחרה לייצג את ישראל במיזם של האו"ם: united nations – office for outer space affairs – space4women 2021
* בשנת 2022 קיבל פרויקט לווייני התצפית ״אופק״, שהיה תחת ניהולה, את פרס ביטחון ישראל.
* בשנת 2024 קיבלה תואר דוקטור לשם כבוד מהאוניברסיטה הפתוחה על תרומתה בתחום המחקר והפיתוח ההנדסי ועל תרומתה לביטחון מדינת ישראל.

==קישורים חיצוניים==

* 
* 
* 
* 
* 
* [http://members.wisemail.co.il/LandingPage,fa2389c1-5c48-46d3-883b-8a02d0b3ca0e,29878.aspx?r=1006 בחזית הניהול], מידעון הפקולטה לניהול אוניברסיטת תל אביב, גיליון 19, פברואר 2014
* 
* 
* 
* [https://www.ifat.com/InfoBuzzerItemPage/?resourceId=11204820&appUser=0&infoTypeID=2 ראיון עם ענבל קרייס], גלי צה"ל, 27 ינואר 2022
* 

* 
<div class="mw-content-ltr">
* Yafit Ovadia, [https://www.calcalistech.com/ctech/articles/0,7340,L-3878832,00.html “We learned to dare to dream,” says Israel’s top female space scientist], CalcalisTech, 06.12.20
</div>

==הערות שוליים==

קטגוריה:מהנדסי כימיה ישראלים
קטגוריה:מהנדסות ישראליות
קטגוריה:סגל התעשייה האווירית לישראל
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:בוגרות העתודה האקדמית
קטגוריה:בוגרי העתודה האקדמית
קטגוריה:בוגרות הטכניון - מכון טכנולוגי לישראל
קטגוריה:בוגרי הטכניון - מכון טכנולוגי לישראל
קטגוריה:שוהם: אישים
קטגוריה:מפעל מלמ: אישים
קטגוריה:מהנדסות כימיה
קטגוריה:דירקטורים ישראלים
קטגוריה:אנשי תוכנית החלל הישראלית
קטגוריה:מקבלי תואר דוקטור לשם כבוד מהאוניברסיטה הפתוחה
קטגוריה:ישראליות שנולדו ב-1966
קטגוריה:ישראלים שנולדו ב-1966